Mense stel 'n mens teleur - Voelgoed
Tuis Vroue wat Glo Hennie Stander Mense stel 'n mens teleur
Mense stel 'n mens teleur
Bill Cosby, bekende akteur en komediant, was 'n gewilde spreker by openbare geleenthede, en sy toesprake het altyd 'n morele inslag gehad.
Nou vertel koerante dat sy reputasie aan flarde is omrede 'n hele klomp vroue na vore gekom het en wat beweer dat hy hulle bedwelm en seksueel aangerand het. Net verlede maand is die eertydse sportheld Bob Hewitt skuldig bevind dat hy meer as 30 jaar gelede twee meisies verkrag het. Ek hoef nie eers die name van 'n klomp ander helde te noem wat in die onlangse verlede getoon het dat hulle voete van klei het nie.
Mense stel 'n mens gou teleur. Daarom dat die Psalmdigter skryf:
Moenie op magtiges vertrou nie, nie op 'n mens nie; hy kan jou nie red nie. Sy asem verlaat hom, hy word weer grond en sy planne is daarmee heen. Dit gaan goed met die mens wat sy hulp van die God van Jakob ontvang, die mens wie se hoop gevestig is op die Here, sy God. Die Here het die hemel en die aarde gemaak, die see en alles daarin. Hy bly vir altyd getrou (Ps. 146:3-6).